**Predkladacia správa**

# Návrh piatej a šiestej periodickej správy Slovenskej republiky k Dohovoru o odstránení všetkých foriem diskriminácie žien (za obdobie rokov 2008 - 2013) sa predkladá na základe bodu C. 2 uznesenia vlády SR č. 727/2009 zo dňa 14. októbra 2009 k správe o prerokovaní druhej, tretej a štvrtej periodickej správy SR k Dohovoru o odstránení všetkých foriem diskriminácie žien (CEDAW) vo Výbore pre odstránenie diskriminácie žien a o Záverečných zisteniach Výboru pre odstránenie diskriminácie žien.

 Materiál bude predložený na medzirezortné pripomienkové konanie. V bode C. 3 uznesenia vlády SR č. 727/2009 zo dňa 14. októbra 2009 bolo podpredsedovi vlády a ministrovi zahraničných vecí a európskych záležitostí uložené zabezpečiť zaslanie piatej a šiestej periodickej správy Slovenskej republiky o implementácii Dohovoru o odstránení všetkých foriem diskriminácie žien generálnemu tajomníkovi OSN  do 30. júna 2014.

Materiál bude predložený na rokovanie Rady vlády SR pre ľudské práva, národnostné menšiny a rodovú rovnosť.

Materiál nemá finančný, ekonomický, environmentálny, sociálny vplyv ani vplyv na podnikateľské prostredie a informatizáciu spoločnosti.